

**KLASA: 325-01/18-1/5**

**URBROJ: 2125/02-16-1-18-1**

**Otočac, 1.2.2018. g.**

 Na temelju odredbe čl. 18. a Zakona o zaštiti osobnih podataka (NN broj 106/12-pročišćeni tekst), KOMUNALAC d.o.o. Otočac zastupan po direktoru Nikoli Dasoviću, dipl.ing., donosi

**ODLUKU**

**O IMENOVANJU SLUŽBENIKA ZA ZAŠTITU OSOBNIH PODATAKA**

**I.**

Ovom Odlukom imenuje se Službenik za zaštitu osobnih podataka u KOMUNALAC d.o.o. Otočac, Bartola Kašića 5a, OIB: 86450923940.

**II.**

Službenikom za zaštitu osobnih podataka imenuje se radnica Anamarija Burić, na radnom mjestu Voditelj općih poslova u okviru Sektora ekonomskih i općih poslova.

**III.**

Dužnosti službenika za zaštitu osobnih podataka su sljedeće:

1. vodi brigu o zakonitosti obrade osobnih podataka u smislu poštivanja odredbi važećeg Zakona o zaštiti osobnih podataka i ostalih propisa koji uređuju pitanja obrade osobnih podataka,
2. upozorava voditelja zbirke osobnih podataka na nužnost primjene propisa o zaštiti osobnih podataka u slučajevima planiranja i radnji koje mogu imati utjecaj na pitanja privatnosti i zaštitu osobnih podataka,
3. upoznaje sve osobe zaposlene u obradi osobnih podataka s njihovim zakonskim obvezama u svrhu zaštite osobnih podataka,
4. brine o izvršavanju obveza iz članka 14. i 17. Zakona o zaštiti osobnih podataka,
5. omogućava ostvarivanje prava ispitanika iz članka 19. i 20. Zakona,
6. surađuje s Agencijom za zaštitu osobnih podataka u vezi s provedbom nadzora nad obradom osobnih podataka.

**IV.**

 Ova odluka stupa na snagu danom donošenja i važi do njenog opoziva.

 **D i r e k t o r :**

 **Nikola Dasović, dipl.ing.**

**Dostaviti:**

1. Anamarija Burić,
2. AZOP,
3. Oglasna ploča,
4. Pismohrana.